### Beslutninger

Richardt Jepsen og Magistratsafdelingen for Teknik og Miljø med bemærkning, at byrådet i sit møde den 10. maj 2023 har vedtaget Magistratens foranstående indstilling af 17. april 2023.

###

.

### Resume

Forslag til udviklingsplan for det almene boligområde [adresse] beskriver en række bystrategiske principper, og indeholder en række konkrete tiltag, med det formål at skabe en attraktiv og blandet bydel for beboerne og borgerne i lokalsamfundet.

Udviklingsplanen for [adresse] er en ramme, hvor der skal arbejdes videre med konkretisering og realisering af de enkelte delprojekter. Udviklingsplanen udgør samtidig et forarbejde til den efterfølgende lokalplanproces.

De kommunale midler afholdes inden for allerede afsatte midler til forebyggelse af risikoområder samt midler til trygge uderum afsat som opfølgning på Aftale om Udsatte Boligområder - senest ved Budget 2021.

Vejlby Vest er et nationalt forebyggelsesområde og er et udsat boligområde i [adresse] kategoriserings-model.

Forslaget til udviklingsplan er udarbejdet i samarbejde med Boligorganisationen ALBOA og blev vedtaget af beboerdemokratiet i [adresse], den 13. marts 2023.

Vejlby Vest er det første eksempel, hvor den bystrategiske tilgang til en renoveringssag udmøntes i et konkret forebyggelsesområde, efter Byrådets vedtagelse af tillægsaftale om udsatte boligområder i 2022.

### Beslutningspunkter

Det indstilles:

At 1) Forslag til Udviklingsplan (bilag 1) godkendes som overordnet ramme for det videre arbejde med en ny lokalplan for [adresse], herunder omlægning af veje, bearbejdning af udearealer, nybyggeri m.m.

At 2) Forslag til Udviklingsplan udgør grundlaget for nedrenovering og genopførelse af 67 almene atriumhuse i [adresse].

At 3) [adresse] og Boligorganisationen ALBOA fortsætter samarbejdet om at konkretisere og realisere den fælles Udviklingsplan.

At 4) [adresse] reserverer 29 mio. kr. - fra allerede afsatte midler til forebyggelse i risikoområder - til infrastruktur, grønne områder, udvikling af daginstitution m.m. Eventuelle indtægter fra salg af kommunal jord i området kan herudover bidrage til planen.

At 5) Byrådet vedtager at øge den allerede godkendte kommunale garanti på de støttede lån til atriumhusene fra ca. 89 mio. kr. til ca. 106 mio. kr., svarende til en forøgelse på 17,8 mio. kr. Landsbyggefonden regaranterer 50 % af garantien.

At 6) Byrådet giver Teknik og Miljø bemyndigelse til at regulere den endelige anskaffelsessum for atriumhusene og medfølgende garanti på op til 20 % som følge af eksempelvis mindre projekttilpasninger.

### Sagsforløb

Udvalg: Magistraten

Dato: 17-04-2023

Jenny Karlsen:

Fremsendes til [adresse] med bemærkning, at Magistraten i mødet 17. april 2023 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 22. marts 2023.

Preben Kjær tog forbehold.

Borgmester Bent Holm var forhindret i at deltage i sagens behandling.

Udvalg: [adresse]

Dato: 26-04-2023

Jenny Karlsen: 15

Sagens behandling blev udsat i byrådets møde den 26. april 2023.